15. ΝΟΜΟΣ υπ’ αριθ. 2905 της 23/27 Ιουλ. 1922 Περί Οργανισμού του Αθήνησιν Εθνικού και Καποδιστριακού Πανεπιστημίου. Αντικατεστάθη δια των διατάξεων του κατώτ. Νόμ. 5343/1932. Παρατίθενται μόνον τα άρθρ. 135-138, 247 και 252 καθόσον εις αυτά γίνονται παραπομπαί: Σελ. 85 Σχολές Πανεπιστημίου Αθηνών-Γενικές Διατάξεις 31.Β.α.12-15 Άρθρ.135.-1.Φοιτητής του Πανεπιστημίου εγγράφεται ο κεκτημένος απολυτήριον εκπαιδευτηρίου εκ των εν άρθρ. 136, 137 και 138 οριζομένων, Έλλην ή μη και ευδοκιμήσας εν δοκιμασία κατά τας διατάξεις του άρθρ. 139. 2.Αλλοδαποί εγγράφονται τηρουμένων των ανωτέρω διατάξεων της παρ. 1, μετά προηγουμένην άδειαν του Υπουργού των Εξωτερικών. Άρθρ.136.-Εκπαιδευτήρια ων το απολυτήριον χορηγεί την εν άρθρ. 135 ικανότητα είναι τα εν Ελλάδι δημόσια γυμνάσια, το εν Αθήναις Πρακτικόν Λύκειον ή αλλά ομοταγή αυτώ δημόσια εκπαιδευτήρια και η Ριζάρειος Εκκλησιαστική Σχολή. Άρθρ.137.-Εκπαιδευτήρια ων το απολυτήριον χορηγεί την εν άρθρ. 135 ικανότητα είναι, πλην των εν άρθρ. 136, και τα εν τη αλλοδαπή δημόσια εκπαιδευτήρια, εφ’ όσον είναι ομοταγή προς τα εν Ελλάδι εκπαιδευτήρια του άρθρ. 136. Περί της ιδιότητος δημοσίου αλλοδαπού εκπαιδευτηρίου, ως ομοταγούς, αποφασίζει ή Σύγκλητος, μετά γνώμην της Φιλοσοφικής Σχολής, προκειμένου περί εκπαιδευτηρίων ομοταγών προς τα εν Ελλάδι δημόσια γυμνάσια, μετά γνώμην δε της Σχολής των Φυσικών και Μαθηματικών επιστημών, προκειμένου περί εκπαιδευτηρίων, ομοταγών προς το εν Αθήναις Πρακτικόν Λύκειον. Άρθρ.138.-Εκπαιδευτήρια ων το απολυτήριον χορηγεί την εν άρθρ. 135 ικανότητα είναι πλην των εν άρθρ. 136 και 137 αναφερομένων και τα ελληνικά εν τη αλλοδαπή λειτουργούντα εκπαιδευτήρια, εφ’ όσον είναι ανεγνωρισμένα ως ομοταγή προς τα εν Ελλάδι εκπαιδευτήρια του άρθρ. 136. Η αναγνώρισις ως και η άρσις αυτής γίνεται δια Β.Δ/τος, εκδιδομένου μετά πρότασιν της Συγκλήτου, λαμβανομένην μετά γνώμην των εν εδαφ. 2 του άρθρ. 137 αναφερομένων Σχολών. Ιδιωτικόν εκπαιδευτήριον δεν δύναται να αναγνωρισθή ως ομοταγές, «πλην των υπό του Υπουργείου της Παιδείας δια Π.Δ/τος αναγνωριζομένων, ων το απολυτήριον χορηγεί την εν άρθρ. 135 ικανότητα». Τα εντός « » προσετέθησαν δια του άρθρ. 8 Ν.Δ. 12 Μαΐου/12 Ιουν. 1926 (ΦΕΚ Α΄ 195) περί τροποποιήσεως του Οργανισμού του Αθήνησι Πανεπιστημίου. Άρθρ.247.-1.,Τω αναγορευθέντι διδάκτορι χορηγείται δίπλωμα επί μεμβράνης, όπερ υπογράφεται υπό του Πρυτάνεως, του Κοσμήτορος και του γενικού γραμματέως του Πανεπιστημίου, σφραγίζεται δε δια της μεγάλης σφραγίδος του Πανεπιστημίου και της Σχολής. Σελ. 86 2.Ο τύπος του διδακτορικού διπλώματος έχει ώδε: «Υπό προστάτη και κηδεμόνι τω των Ελλήνων Βασιλεί - πρυτανεύοντος εν τω Αθήνησιν Εθνικώ και Καποδιστριακώ Πανεπιστημίω-τακτικού καθηγητού-(ο δείνα) τακτικός καθηγητής-επί δε του παρόντος της-Σχολής Κοσμήτωρ (τον δείνα)-το γένος εκ-ορμώμενον πτυχιούχον-την εν τη διδακτορική δοκιμασία επίδοσιν-επιδειξάμενον από δόγματος ομοθύμου της των-Σχολής εις τους διδάκτορας της-ή έθος ενέκρινε και πάσας αυτώ τας προνομίας, τας τω διδακτορικώ τούτω αξιώματι παρομαρτούσας προσένειμε, μηνός-έτει-τουθ’ ούτω δη γενόμενον δηλούται τω διπλώματι τώδε ου μόνον ταις σφραγίσι του Πανεπιστημίου και της Σχολής, αλλά και τοις του Πρυτάνεως και Κοσμήτορος αυτογράφοις κεκυρωμένω». Άρθρ.252.-1.Τω αναγορευθέντι επιτίμω διδάκτορι χορηγείται επί μεμβράνης δίπλωμα, όπερ υπογράφεται υπό του Πρυτάνεως, του Κοσμήτορος και του γεν. γραμ. του Πανεπιστημίου σφραγίζεται δε δια της μεγάλης σφραγίδος του Πανεπιστημίου και της Σχολής. 2.Ο τύπος του διπλώματος του επιτίμου διδάκτορος έχει ώδε: «Υπό προστάτη και κηδεμόνι τω των Ελλήνων Βασιλεί-πρυτανευόμενος εν τω Αθήνησιν Εθνικώ και Καποδιστριακώ Πανεπιστημίω-τακτικού καθηγητού-(ο δείνα) τακτικός καθηγητής-επί δε του παρόντος της τωνΣχολής Κοσμήτωρ (τον δείνα)-το γένος από δόγματος ομοθύμου της των-Σχολής εις τους επιτίμους διδάκτορας-ενέκρινε μηνός-έτει-». 